O persoană a fost accidentată mortal de un tren de marfă între staţiile Prunişor şi Gârniţa. Trenurile IR 72 şi IRN 348, staţionate temporar
Traficul feroviar este oprit temporar, miercuri dimineaţa, pe intervalul CF Strehaia - Balota, din cauza unui accident mortal care a avut loc între staţiile Prunişor şi Gârniţa. Trenurile IR 72 şi IRN 348 staţionează temporar.
- Filmul complet al crimei şocante din cartierul Crângaşi. DETALII la Observator 17:00, la Antena 1
- Marea Finală Chefi la Cuțite este miercuri, de la 20:30, pe Antena 1 și AntenaPLAY
UPDATE: Traficul feroviar a fost reluat între staţiile Prunişor şi Gârniţa miercuri la ora 12:08. Trenurile IR 72 (Bucureşti Nord - Curtici) şi IRN 348 (Arad - Bucureşti Nord) au fost oprite temporar în gările Prunişor, respectiv Balota, acestea fiind reînscrise în circulaţie, după o staţionare de 81 de minute, respectiv 57 de minute, până la finalizarea cercetărilor.
"În jurul orei 10:30, mecanicul trenului de marfă 67042, care aparţine operatorului naţional de transport feroviar de marfă, a anunţat că a accidentat o persoană surprinsă pe linia de cale ferată între staţiile Prunişor şi Gârniţa (linie simplă), la km 338+000. Menţionăm faptul că, în intervalul orar necesar desfăşurării cercetărilor la locul accidentului de către organele abilitate, trenurile IR 72, care circulă în relaţia Bucureşti Nord - Curtici, şi IRN 348, care circulă în relaţia Arad - Bucureşti Nord, staţionează temporar în gările Prunişor, respectiv Balota", se menţionează în comunicat.
Compania Naţională de Căi Ferate CFR SA transmite scuze călătorilor pentru disconfortul creat şi îi asigură că reluarea traficului feroviar, în urma accidentelor, este strict condiţionată de finalizarea cercetărilor desfăşurate de organele abilitate la faţa locului.